polyglot-tagger/wikipedia-language-snippets-filtered huggingface dataset:
வைவஸ்வத மனு, என்பவர் இந்துத் தொன்மவியலில் கூறப்படும் 14 மனுக்களில் ஏழவாது மனு ஆவார். இவர் இந்துத் தொன்மவியலின் படி, பிரளத்தின் போது பெருங்கடலில் படகில் தத்தளித்துக் கொண்டிருந்த வைவஸ்வத மனுவையும், சப்தரிஷிகளையும் விஷ்ணு மச்ச அவதாரம் காத்து, மீண்டும் பூமியில் மனித குலம் தழைக்க உதவினார்.
மச்ச புராணத்தின் படி, வைவஸ்தமனு தென்னகம் தேச மன்னராக இருந்தார். ஒரு முறை மேற்கு தொடர்ச்சி மலையிலிருந்து உற்பத்தியாகும் ஆற்றில் வைவஸ்தமனு எனும் சிரத்தாதேவன் கைகளை ஆற்று நீரில் கழுவும் போது, திருமால் சிறு மீன் வடிவில் காட்சியளித்தார்.
2013 ஆம் ஆண்டில் இந்தியத் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. இதில் ஆகஸ்டு 1 இல் , புலவாயோவில் நடைபெற்ற சிம்பாப்வேத் துடுப்பாட்ட அணிக்கு எதிரான நான்காவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 10 ஓவர்கள் வீசி 3 ஓவர்களை மெய்டனாக வீசினார். இதில் 26 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இந்தப் போட்டியில் இந்திய அணி 9 இலக்குகள் வித்தியாசத்தில் வெற்றி பெற்றது.
2015 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. இதில் அக்டோபர் 1 இல் , மும்பையில் நடைபெற்ற தென்னப்பிரிக்கத் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். இந்தப் போட்டியில் 7 ஓவர்கள் வீசி இதில் 84 ஓட்டங்களை விட்டுக் கொடுத்து 1 இலக்குகளைக் கைப்பற்றினார். இந்தப் போட்டியில் தென்னாப்பிரிக்க அணி 234 ஓட்டங்கள் வித்தியாசத்தில் வெற்றி பெற்றது.
2015 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. இதில் அக்டோபர் 5 இல் , கட்டாக்கில் நடைபெற்ற தென்னப்பிரிக்கத் துடுப்பாட்ட அணிக்கு எதிரான இரண்டாவது பன்னட்டு இருபது 20 துடுப்பாட்டப் போட்டியில் இவர் விளையாடினார். இந்தப் போட்டியில் 1 ஓவர்கள் வீசி இதில் 7 ஓட்டங்களை விட்டுக்கொடுத்தார் . ஆனால் இலக்கினைக் கைப்பற்றவில்லை. இந்தப் போட்டியில் தென்னாப்பிரிக்க அணி 6 இலக்குகள் வித்தியாசத்தில் வெற்றி பெற்றது.
2014 ஆம் ஆண்டில் நடைபெற்ற 2014 ஐசிசி உலக இருபது20 தொடரில் விளையாடும் வாய்ப்பினை இவர் பெற்றார். மார்ச் 30 , தாக்கவில் நடைபெற்ற ஆத்திரேலியத் துடுப்பாட்டா ணிக்கு எதிரான பன்னாட்டு இருபது20 போட்டியில் இவர் அறிமுகமானார். இந்தப் போட்டியில் 2 ஓவர்கள் வீசி இதில் 11 ஓட்டங்களை விட்டுக் கொடுத்து 1 இலக்குகளைக் கைப்பற்றினார். இந்தப் போட்டியில் இந்துய அணி 73 ஓட்டங்கள் வித்தியாசத்தில் வெற்றி பெற்றது.
ஏப்ரல் 13 இல் பெங்களூருவில் நடைபெற்ற பெங்களூர் ராயல் சேலஞ்சர்ஸ் அணிக்கு எதிரான போட்டியில் விளையாடினார். இந்தப் போட்டியில் 4 ஓவர்களை வீசி 45 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. ஏப்ரல் 15 இல் மொகாலியில் நடைபெற்ற சென்னை சூப்பர் கிங்ஸ் அணிக்கு எதிரான போட்டியில் விளையாடினார். இந்தப் போட்டியில் 4 ஓவர்களை வீசி 47 ஓட்டங்களை விட்டுக் கொடுத்தார். 1 இலக்கினைக் கைப்பற்றினார்.
ஏப்ரல் 19 இல் மொகாலியில் நடைபெற்ற சன்ரைசர்ஸ் அணிக்கு எதிரான போட்டியில் விளையாடினார். இந்தப் போட்டியில் 4 ஓவர்களை வீசி 51 ஓட்டங்களை விட்டுக் கொடுத்து 2 இலக்குகளைக் கைப்பற்றினார். மே 8 இல் ஜெய்பூரில் நடைபெற்றராஜஸ்தான் ராயல்ஸ் அணிக்கு எதிரான போட்டியில் விளையாடினார். இந்தப் போட்டியில் 4 ஓவர்களை வீசி 29 ஓட்டங்களை விட்டுக் கொடுத்தார் . ஆனால் இலக்கினைக் கைப்பற்றவில்லை.
2018 ஆம் ஆண்டில் நடைபெற்ற இந்தியன் பிரீமியர் லீக் போட்டியில் ஏப்ரல் 8 இல் மொகாலியில் நடைபெற்ற டெல்லி டேர்டெவில்ஸ் அணிக்கு எதிரான போட்டியில் விளையாடினார். இந்தப் போட்டியில் 4 ஓவர்களை வீசி 33 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.
2018 இந்தியன் பிரீமியர் லீக் தொடரில் இவர் கிங்சு இலெவன் பஞ்சாபு அணி சார்பாக விளையாடினார். இந்த அணியின் தலைவராக இந்தியத் துடுப்பாட்ட அணியின் வலதுகை புறத்திருப்ப பந்துவீச்சாளர் ரவிச்சந்திரன் அசுவின் நியமிக்கப்பட்டார்.
மோஹித் மஹிபல் சர்மா ஹரியானா மாநிலத்தை சேர்ந்த ஒரு இந்திய கிரிக்கெட் வீரர். அவர் ஒரு வலது-கை நடுத்தர வேக பந்து வீச்சாளர்.
ஒட்டத் துவங்கினார். சுமார் ஐந்து வருடங்களுக்குப் பிறகு,அந்த மரம் நாற்பது வெவ்வேறு கிளைகளை "தாய்" மரங்களிலிருந்து வளரச்செய்தது. ஒவ்வொரு கிளையிலிருந்தும் வித்தியாசமான பழங்களுடன் -வாதுமை, சீமை வாதுமைப்பழம், செர்ரி, நெக்டரின், குழிப்பேரி மற்றும் பிளம் வகைகள் உட்பட- பல்வேறு பழங்களைக் கொண்ட ஒரு மரம் வளர்ந்தது.
சாம் வான் ஏகன் நியூயார்க் நகரில் உள்ள சிரக்கியூஸ் பல்கலைக்கழகத்தில் சிற்பக்கலை இணை பேராசிரியர் ஆவார். பென்சில்வேனியா டச்சு குடும்பத்தைச் சார்ந்த அவரது குடும்பத்திற்கு ஒரு பண்ணை இருந்தது. மேலும் ஒரு சமகால கலைஞரான அவர் பாரம்பரிய கலை உருவாக்கத்திற்கு அப்பால் பணியாற்றுகிறார். தகவல் தொடர்பு, தாவரவியல் மற்றும் வேளாண்மையில் புதிய முன்னோக்கு கலை திட்டங்களை உருவாக்குகிறார்.
40 பழங்கள் கொண்ட மரம் என்பது சிரக்கியூஸ் பல்கலைக்கழகப் பேராசிரியர் சாம் வான் அகென் என்பவர் ஒட்டுதல் நுட்பத்தைப் பயன்படுத்தி உருவாக்கிய பழ மரங்களில் ஒன்றாகும்.
ஒவ்வொரு மரமும் அமெரிக்காவில் சூலை முதல் அக்டோபர் மாதம் வரை வரிசையாக பழுக்கக்கூடிய 'புரூனசு' பேரினத்தைச் சார்ந்த 40 வகையான 'உள்ளோட்டுச் சதைக்கனியினைத்' தருகிறது.
வான் ஏகன் 2008 ஆம் ஆண்டில், கலை சார்த்த ஒரு செயல் திட்டத்திற்காக ஒரு பன்முக பூக்களைத் தரும் மரம் ஒன்றை உருவாக்க மாதிரிகள் தேடும் போது, நிதிப்பற்றாக்குறை காரணமாக மூடப்படவிருந்த நியூ யார்க் ஸ்டேட் வேளாண்மை பரிசோதனை நிலையத்தின் 3 ஏக்கர் பழத்தோட்டத்தை வாங்கினார்.
இடக்கைப் பழக்கம் இயற்கையாக ஏற்படுவது பற்றியும், அதன் காரணங்கள், விளைவுகள், இன்னல்கள் போன்றவற்றைப் பற்றி எழுதி முதல் நூலாக வெளியிட்டார். உறக்கம் பற்றிய ஒரு நூல் எழுதினார். உறக்கத்தின் தேவை, இன்றியமையாமை, உறக்கமின்மையால் ஏற்படும் பொல்லாங்குகள் ஆகியன பற்றி ஆய்வு செய்து ஒரு நூல் எழுதினார். நாய்களின் நுண்ணறிவு என்னும் தலைப்பில் நாய்கள் குறித்து ஒரு நூல் 1994 இல் இவரால் எழுதப் பெற்று பன்னாட்டு அளவில் பேர் பெற்றது. 16 பதிப்புகள் இந்தப் புத்தகம் கண்டது. 26 மொழிகளில் இந்த நூல் மொழிபெயர்க்கப் பட்டது. இன்னும் பல நூல்கள் நாய்களைப் பற்றி இசுடான்லி கோரேன் எழுதினார். இந்த நூல்களுக்குப் பல விருதுகள் கிடைத்தன.
இசுடான்லி கோரென் 1942) என்பவர் அமெரிக்காவின் மனவியல் பேராசிரியர் மற்றும் நரம்பியல் சார் மனவியல் ஆய்வாளர் ஆவார். மனித நுண்ணறிவு, மனத்தின் இயல்புகள், திறன்கள் மற்றும் நாய்களைப் பற்றிய வரலாறு ஆகியன தொடர்பான நூல்கள் எழுதியுள்ளார். அந்த நூல்கள் விருதுகளும் பெற்றுள்ளன. கனடா, அமேரிக்கா மற்றும் பிற வெளி நாடுகளில் இவரது தொலைக்காட்சி உரையாடல்கள், பேச்சுக்கள் பிரபலமானவை. சைக்காலஜி டுடே என்ற இதழில் தொடர்ந்து கட்டுரைகள் எழுதி வருகிறார்.
நியூயார்க்கில் சமூக ஆய்வுப் பள்ளியில் ஆசிரியர் பணியில் சேர்ந்தார். பின்னர் 1973 இல் பிரிட்டிசு கொலம்பியா பல்கலைக்கழகத்தில் உளவியல் பேராசிரியராகவும் மனித நரம்பியல் மனவியல் ஆய்வுக் கூடத்தில் இயக்குநராகவும் இருந்தார். பெர்கின் பல்கலைக் கழகத்தில் நாய்கள் ஆய்வுத் துறையில் பேராசிரியராக உள்ளார்.
இசுடான்லி கோரேன் அமெரிக்காவில், பென்னிசில்வேனியா மாநிலத்தில், பிளாடல்பியாவில் பிறந்தார். பென்னிசில்வேனியா பல்கலைக்கழகத்தில் படித்துப் பின்னர் இசுடான்போர்டு பல்கலைக்கழகத்தில் முனைவர் பட்டம் பெற்றார்.
ஒருங்கிணைந்த குழந்தை மேம்பாட்டு சேவைகள் திட்டம் ஊட்டச்சத்துக் குறைபாட்டைக் குறைப்பதில் குறிப்பாக பயனுள்ளதாக இல்லை என்று ஒரு 2005 ஆய்வு கண்டுபிடித்தது. பெரும்பாலும் இதை செயல்படுத்துவதில் உள்ள சிக்கல்களாக கருதப்படுபவை வறுமை உள்ள மாநிலங்கள் குறைந்த பாதுகாப்பு நிதியைப் பெறுவதாகும். அதாவது, இத்திட்டத்திற்கு 2012-13 நிதியாண்டில் இந்திய மத்திய அரசாங்கத்தால் ₹ 159 பில்லியன் செலவிடப்பட்டது . ஒருங்கிணைந்த குழந்தை மேம்பாட்டு திட்டத்தின் முக்கியமான பங்களிப்பாக கருதப்படுவது, ஊட்டச்சத்துக் குறைபாடு உள்ள குழந்தைகளுக்கு குறிப்பாக பலவீனமான குழந்தைகளுக்கு தரமான சத்துணவை வழங்குவதாகும்.
ஒருங்கிணைந்த குழந்தை மேம்பாட்டு சேவைகள் இது ஒரு இந்திய அரசு நலத்திட்டம் ஆகும். இது உணவு, மழலையர் கல்வி மற்றும் முதன்மையான சுகாதார பராமரிப்பு போன்றவற்றை 6 வயதிற்குட்பட்ட குழந்தைகள் மற்றும் அவர்களின் தாய்மார்களுக்கு வழங்குவதை நோக்கமாகக் கொண்டது. இந்த சேவைகளில் அங்கன்வாடி மையங்களை குறிப்பபாக கிராமப்புற பகுதிகளில் நிறுவப்பட்டு முன்னணி தொழிலாளர்கள் பணியமர்த்தப்பட்டனர். ஊட்டச்சத்துக் குறைபாடு மற்றும் உடல்நலக்குறைவு ஆகியவற்றைத் தவிர, பெண் குழந்தைகளுக்கும் அதே வளங்களை வழங்குவதன் மூலம் பாலின சமத்துவமின்மையை எதிர்த்துப் போராடும் நோக்கமாக கொண்ட திட்டமாகும்.
ஒருங்கிணைந்த குழந்தைகள் வளர்ச்சி திட்டமானது குழந்தைகளுக்கான தேசிய கொள்கைக்கிணங்க 1975 ஆம் ஆண்டில் தொடங்கப்பட்டது. பல ஆண்டுகளுக்கும் பிறகு இத்திட்டமானது மெல்ல மெல்ல வளர்ந்து உலகின் மிகப்பெரும் குடும்ப மற்றும் சமூக நலத்திட்டங்களில் ஒன்றாக மாறியது. இத்திட்டமானது சில பத்தாண்டுகளாகத் தனது சிறந்த சேவையை அளித்து வருவதோடு இந்திய அரசாங்கமானது இத்திட்டம் பரவலாக இந்தியாவின் மூலை முடுக்கெங்கும் அனைவரையும் சென்றடைவதாக இருக்க வேண்டும் என்பதில் முனைப்பு காட்டி வருகிறது.
இந்தியாவில் இந்தியக் குழந்தைகளின் இறப்பு வீதமானது 34% ஆக உள்ளது. ஐந்து வயதுக்குட்பட்ட குழந்தைகளின் இறப்பு விகிதம் 39% ஆக உள்ளது. மேலும், புதிதாகப் பிறக்கும் குழந்தைகளில் 25% குழந்தைகள் எடைக்குறைவுடனும் மற்ற ஊட்டச்சத்துக் குறைபாடுகளுடனும் காணப்படுகின்றனர். இந்தியக் குழந்தைகளின் நலம் தொடர்பான புள்ளி விவரங்கள் வளர்ந்த நாடுகளின் புள்ளிவிவரங்களோடு ஒப்பிடும் போது மிகவும் குறைவானதாக உள்ளது.
ஊட்டச்சத்து குறைபாடு காணப்படும் காரணத்தால் ஒருங்கிணைந்த குழந்தை மேம்பாட்டு சேவைகள் திட்டத்தின் மூலம், ஒவ்வொரு ஆண்டும் 6 வயதிற்கு குறைவான ஒவ்வொரு குழந்தைக்கும் ஒவ்வொரு நாளும் 300 கிலோ கலோரிகளை வழங்குகிறது. பருவ வயது பெண் குழந்தைகளுக்கு இது 500 கிராம் கலோரியுள்ள உணவுடன் 25 கிராம் புரதமும் ஒவ்வொரு நாளும் வழங்குதல் வேண்டும்.
மரம், பாறை, சுவர் இவற்றிலுள்ள பொந்துகளில் இருவாய்ச்சி, மஞ்சள் கழுத்து சிட்டு, மரங்கொத்தி, ஆந்தை, மைனா போன்றவை மென்மையான நார், இறகு கொண்டு கூடு கட்டும். சில வேளைகளில் கிளி, பொந்துகளில் முட்டை இடும். சிலசமயம் வேறு சில இனப்பறவைகளும் முட்டையிடும். இயற்கையாக உள்ள பொந்துகளை இவை பயன்படுத்துவதோடு தாமாகவே பொந்துகளை உண்டாக்கவும் செய்யும். இருவாய்ச்சிகள் ஒரு விநோதமான வழக்க முடையவை. இவை மரத்திலுள்ள பொந்திலே முட்டையிட்டுப் பெண் பறவை அடைகாக்கும் பொழுது ஆண் பறவை கூட்டை முழுவதும் அடைத்துவிடும். ஒரு சிறிய ஓட்டை மட்டுமே அதில் இருக்கும். ஆண் பறவை இரைதேடிக் கொண்டு வந்து அதன் வழியாகப் பெட்டைக்குக் கொடுக்கும்.
முக்குளிப்பான், நீர்க்கோழி, காட்டு வாத்து இவற்றின் கூடுகள் மேலே திறந்து இருக்கும். ஆனால் கூட்டைவிட்டுப் போகும்பொழுது ஆண் பெண் பறவைகள் முட்டைகளை நன்றாக மூடிவைத்து விட்டுப் போகும். முக்குளிப்பானுடைய கூடு, களைகளாலும் நாணல் தட்டுகளாலும் ஆன சிறு தெப்பம்போலக் காணப்படும். வறண்ட தழைகளைப் போலவே இக் கூடுகள் தோன்றும்.
மேலே திறந்த கூடுகள் ஆழமாகவும் கிண்ணம் போலவும் இருக்கும். அதனால் முட்டைகளோ, குஞ்சுகளோ கீழே விழாமல் பாதுகாப்பாக இருக்கும். அடியிலே மெத்தென்று இருக்க நார், சிறு குச்சி, இறகுகள் போன்றவை இருக்கும். கூடுகளைப் பாதுகாக்க ஜோடியாகவோ, கூட்டமாகவோ பறவைகள் வசிக்கும், காக்கை, கொக்கு, புறா போன்ற பறவைகளின் கூடுகள் இப்படிப்பட்டவை.
பறவைக் கூடு என்பது பறவையானது முட்டையிட்டு, முட்டைகளை அடைத்து அதன் குஞ்சுகளை வளர்க்கும் இடமாகும். இவை வாழுமிடத்திற்குத் தக்கவாறு பாதுகாப்பான இடங்களில் புல், இலை, குச்சி முதலியவற்றைக் கொண்டு, தேவைக்கேற்றபடி அழகான கூடுகளையோ, செப்பனிடாத ஒழுங்கற்ற கூடுகளையோ கட்டுகின்றன.
இதில் காகம், பருந்து, மணிப்புறா முதலியவை மரம், கட்டடம் , செங்குத்துப் பாறைப் போன்ற இடங்களில் குச்சிகளைப் பரண் போல அடுக்கி , நடுவில் சிறு குழியமைத்து அதில் நார், புல், கந்தை, இறகு போன்றவற்றை கொண்டு குச்சிக்கூடு கட்டும்.
முழுதும் மூடிய கூடுகளுக்கு ஒரு பக்கத்தில் மட்டும் சிறிய வழி இருக்கும். கூட்டின் உள்ளே சுற்றிலும் சுவர்போல உள்ள பகுதி சிறிய இறகுகளாலும், ரோமத்தாலும் மூடப்பட்டு இருக்கும்.
சுரங்கக் கூடு என்பவை மீன் கொத்தி, பஞ்சுருட்டான் போன்ற பறவைகள் ஆற்றங்கரைகளில் தமது அலகால் சுரங்கங்களோ, குழிகளோ உண்டாக்கிக்கொண்ட கூடுகள் ஆகும்.
படத்தின் கதை 1943 ஆண்டு ஜெர்மனியில் துவங்குகிறது. கதையின் நாயகி மரியா என்பவளாவாள் இரண்டாம் உலகப் போரின்போது அவளுக்குத் திருமணம் நடக்கிறது. திருமணம் செய்துகொண்ட அவளுடன் அவளுடைய கணவன் அரை நாளும் ஒரு இராவும் மட்டுமே வாழ்ந்துவிட்டு போருக்குச் சென்றுவிடுகிறான். போருக்குச் சென்ற அவனை அவள் தேடிக்கொண்டே இருக்கிறாள். அவன் ஒரு நாளில் திரும்பிவந்துவிடுகிறான். அந்த நாளில் அவள், அந்த மரியா, தனக்குப் பிடித்த காதலனுடன் படுக்கையில் இருக்கிறாள். அவளுடைய வயிற்றில் காதலனின் கருவை சுமந்துகொண்டிருக்கிறாள். காதலனுக்கும் கணவனுக்கும் மோதல் வருகிறது. அவள் காதலனை அடித்துக்கொன்றுவிடுகிறாள். கணவன் பழியேற்றுச் சிறைக்குச் செல்கிறான்.
தி மேரேஜ் ஆஃப் மரியா பிரௌன் என்பது 1979 ஆண்டைய மேற்கு ஜெர்மனியத் திரைப்படமாகும். இதை ரெயினர் வெர்னர் ஃபாஸ்பைண்டர் இயக்கியுள்ளார். இப்படத்தில் நாயகி மரியாவாக நடிகை ஹன்னா ஷிகுல்லா நடித்துள்ளார், மரியா மற்றும் இராணுவ வீரர் ஹெர்மானியரின் ஆகியோரின் திருமண வாழ்வு இரண்டாம் உலகப் போர் மற்றும் அவருக்கு போருக்குப் பின் கிடைத்த சிறைத்தண்டனை காரணமாக தொடரவில்லை. இத்திரைப்படம் ஃபாஸ்பைண்டரின் மிகவும் வெற்றிகரமான படைப்புகளில் ஒன்றாகும் மேலும் இது வெளி நாடுகளில் புதிய ஜேர்மனின் திரைப்பட உருவத்தை வடிவமைத்தது.
இப்போது கணவனைக் காப்பாற்ற வேண்டிய பொறுப்பு அவளுக்கு வருகிறது. ஒரு தொழிலதிபரின் காரியதரிசியாகப் பணியில் சேரும் மரியா, அவரது அன்புப்பிடியில் சிக்கிக்கொள்கிறாள். அவர் அவளை மணந்துகொள்ள விரும்புகிறார். அவளைப் பொறுத்தவரை அவள் கணவனுக்கு மட்டுமே மனதில் இடம் கொடுத்திருக்கிறாள். ஆகவே, மனம்விட்டு தொழிலதிபர் கேட்டும் மணம்புரிய மறுத்துவிடுகிறாள். சிறையிலிருக்கும் கணவனை வெளியே கொண்டுவரப் பாடுபடுகிறாள்.
சிறையிலிருக்கும் மரியாவின் கணவரைத் தொழிலதிபர் சென்று பார்க்கிறார். மரியாவின் கணவனுக்கும் இந்த உறவு தெரியவருகிறது. சிறையிலிருந்து வெளியே வரும் அவன். மரியாவைவிட்டுப் பிரிந்துசெல்கிறான். சில ஆண்டுகள் கழித்து இருவரும் இணைகிறார்கள். அவள் அதிக மகிழ்ச்சியில் இருக்கிறாள். இதற்கிடையில் தொழிலதிபர், அவரது சொத்தை மரியாவுக்கும் அவளுடைய கணவனுக்கும் எழுதிவைத்துவிட்டு இறந்துவிடுகிறார்.
பைரிக்குலேரியா ஓரைசே என்னும் பூசணத்தால் இந்நோய் உண்டாகிறது. நாற்றங்காலிலும், நட்ட பயிரிலும் காணப்படும் நோயாகும். தொடக்கத்தில் நாற்றங்காலில் இலைகளில் சிறு சிறு பூச்சிகள் தோன்றுகின்றன. நாளடைவில் இப்புள்ளிகள் பெரியவையாகக் கண் வடிவத்துடன் காணப்படுகின்றன. புள்ளிகளின் ஓரங்கள் கருஞ்சிவப்பு நிறமாகவும், நடுப்பகுதி சாம்பல் நிறமாகவும் இருக்கும். இவை முழுவதும் பரவி தோகையைக் கருகச் செய்கின்றன. நாற்றில் தோன்றும் இவ்வறிகுறிகளை நட்ட பயிரிலும் காணலாம். நட்ட பயிர்களில் கணுக்கள் கருமைநிறம் அடையும். தாக்கப்பட்ட கணுக்கள் உடைந்துவிடும். கதிர்கள் வெளிவரும் சமயத்தில் கதிர்களின் கழுத்துப் பகுதி கருமைநிறம் பெற்று ஒடிந்துவிடும். இந்நோயைக் கட்டுப்படுத்த ஹெக்டர் ஒன்றுக்கு எடிபென்பாஸ் 500 மி.லி, கார்பென்டாசிம் 250 கி, மேன்கோசெப் 1000 கி ஆகியவற்றில் ஒன்றைப் பயிரில் தெளிக்க வேண்டும்.
இந்நோய்க்கு ஹெல்மிந்தோஸ் பொரியம் ஒரைசே என்னும் பூசணமே காரணமாகும். நோயுற்ற இலை, இலையுறை ஆகியவற்றின் மேல் செம்புள்ளிகள் வட்டமாகவோ, நீள்வட்டமாகவோ தோன்றும். நோய் கடுமையாகும்போது இப்புள்ளிகள் ஒன்றுசேர்ந்து தாக்குதலுற்ற பகுதியைக் காய்ந்துவிடச் செய்கின்றன. நெல்மணிகளின் மேல் கரும்பச்சை நிறத்தில் பூசண வளர்ச்சி காணப்படும். கதிரின் கழுத்துப்பகுதி தாக்கப்பட்டுப் பழுப்பு நிறத்தில் பூசண வளர்ச்சி காணப்படும். இந்நோயை கட்டுப்படுத்த 1 கி.கி விதைக்கு 4 கி.கி அல்லது 4 கி கேப்டான் வீதம் விதை நேர்த்தி செய்த பின் நாற்றுப் பாவ வேண்டும்.
பியூசேரியம் மொனிலிபார்மே என்னும் பூசணத்தால் இந்நோய் தோன்றுகிறது. இதனால் நாற்றங்காலில் நாற்றுகள் நீண்டு மெலிந்து, வெளிறியோ மஞ்சளாகியோ காய்ந்து விடும். நட்ட பயிரில் செடி நெட்டையாக வளர்ந்து மெலிந்து கணுக்களில் சல்லி வேர்களைப் பெற்றிருக்கும். இந்நோயைக் கட்டுப்படுத்த விதைக்கும்முன் 1 கி.கி விதைக்கு 4 கி.கி அல்லது கேப்டான் மருந்தை விதை நேர்த்தி செய்த பின் நாற்றுப் பாவ வேண்டும்.
ஆரம்ப நிலையில் இலை ஊதா கலந்த பச்சை நிறத்தில் தோன்றிபின் நீல வடிவில் தோன்றும்.நோய் வளர்ச்சியடைந்த நிலையில் புள்ளிகள் வெண்மை கலந்த சாம்பல் நிறமையப் பகுதியையும் பளுப்பு நிற ஓரங்களையும் கொண்டு கண் வடிவில் காணப்படும். நிலமட்டத்திற்கு மேலுள்ள பகுதிகளில் அறிகுறிகள் தென்படும். இலை மடலிலும் கணுக்களிலும் தாக்க அறிகுறிகள் தோன்றலாம்.
எரிபந்த நோய் எனப்படுவது நெல்லின் எல்லா வளர்ச்சிப் படிநிலைகளிலும் தாக்கும் ஒரு நோய் ஆகும். நோய்க்காரணி மக்னிபொத்தோ கிறைசியா எனும் பூஞ்சணம்.
மின்காந்த நிழற்பட்டையின் கண்ணுக்குப் புலனாகும் பகுதியைத் தாண்டியுள்ள பல்வேறு அலைநீளங்கள், கண்ணாடியில் செய்யப்பட்ட வில்லைகளுக்கு ஒளி புகும் தன்மையை கொடுப்பதில்லை. ஒன்றை விட அதிகமான ஒளிவிலகல் குறிப்பெண் கொண்ட பொருட்கள் இல்லை.
எக்சு-கதிர்கள், கண்ணாடி போன்ற பொருட்களால் மிகக் குறைந்த அளவே ஒளி விலகல் அடையச் செய்யப்படுகிறது. இவற்றை குவிக்க வேறு தொழிற்நுட்பத்தை பயன்கடுத்த வேண்டியுள்ளது. வலையத்தட்டுகளை உருவாக்கப் பயன்படும் பொருட்கள் ஒளிபுகும் தன்மையுடன் இருக்க வேண்டியதில்லை, இவை எளிதில் ஒளிவிலகலை ஏற்படுத்துகிறது, அனைத்து வகை நிறமாலைகளுக்கும் இவற்றை உருவாக்குவதும் எளிது. ஒரே வலையத்தட்டு பல்வேறு அலை நீளங்களுக்கு வெவ்வேறு குவியங்களைக் கொண்டது. தகுந்த வடிகட்டிகளைப் பயன்படுத்துவதன் மூலம் தேவையான அலை நீளங்களை குவிக்க இயலும்.
அடையச் செய்கிறது. அகஸ்டீன்-ஜீன் ஃபிரெனெல் வலயத்தட்டுகளை ஆய்வு செய்ததால் இவை ஃபிரெனெல் வலயத்தட்டுகள் என அழைக்கப்படுகிறது. வலயத்தட்டுகளின் குவிக்கும் தன்மை அராகோ புள்ளியின் தொலைவை நீட்டிப்பதில் உள்ளது. ஒளிபுகா தகட்டில் ஏற்படும் விளிம்பு விளைவால் ஏற்படுகிறது.
அடுத்தடுத்த வலையங்கள் ஒளி புகும் மற்றும் ஒளி புகா தன்மையைப் பெற்றிருக்கும். கோணல் அடைந்த ஒளி குறுக்கீட்டு விளைவுக்குட்பட்டு, குறிப்பிட்ட இடத்தில் குவிந்து, பிம்பத்தை உருவாக்குமாறு வலையங்கள் அமைக்கப்பட்டிருக்கும்.
இதில் என்பது முழு எண், என்பது ஒளியின் அலைநீளம், என்பது வலயத்தட்டின் மையத்திற்கும் குவியத்திற்கும் இடைப்பட்ட தூரமாகும். குவிய தூரத்தை விட வலயத்தட்டு சிறிதாக இருக்கும்.
வலையத் தட்டுகளின் ஒளி புகாத்தன்மை, சைன் அளவில் சீராக மாறுவதால், முடிவில் ஏற்படும் விளிம்பு விளைவால், ஒரே குவியத்தில் குவியுமாறு செய்யப்படுகிறது. இவ்வகை வலையத்தட்டுகள், முப்பரிமாண ஒளிப்படவியலில் பயன்படும் ஒருங்குவில்லைக்கு சமமானது.
குவியதூர எல்லைக்குள், ஒவ்வொரு வலயத்தின் பரப்பும் சமம். ஏனெனில் மையத்திலிருந்து விலகிச் செல்லச் செல்ல அவற்றின் அகலம் குறைந்து கொண்டே செல்கிறது. அதிக பட்ச பிரிதிறனை குறைந்தபட்ச அகலம் கொண்ட வலயங்களே உருவாக்க இயலும்.
பொதுவான வில்லைகளைப் போலல்லாமல், இருமத் தன்மை கொண்ட வலையத் தட்டுகளில் ஒற்றைப்படை பின்னங்களைக் கொண்ட பகுதிகள் அதிக ஒளிச் செறிவைப் பெற்றிருக்கும்.
இதன் காரணமாக, பிம்பத்தை உருவாக்க வேண்டிய பொருளின் அளவு வரையறுக்கப்படுகிறது, , மிகச் சிறிய வலயங்களின் எந்த அளவு தெளிவான பிம்பங்களை உருவாக்க இயலும் என்பதும் வரையறுக்கப்படுகிறது.
குவியத்தில் ஆக்கச்சார்பு குறுக்கீட்டைப் பெற, வலையங்கள் ஒளி புகா தன்மையிலிருந்து ஒளி புகும் தன்மைக்கு மாற வேண்டிய ஆரங்களின் அளவு
இவற்றில் நீரில் கரையக்கூடிய எளிதில் ஆவியாகக்கூடிய பொருள்களும் தாரும் கலந்த கலவை பைரோலிக்னிய திரவம் எனப்படும். வாயுக்களையும் ஆவிகளையும் தவிர, இதர பொருள்களை மேற்கொண்டு பக்குவப்படுத்தி நவீனத் தொழிலியலில் பயன்படுத்துகிறார்கள். மரம் வடித்தலின் முக்கியமான விளைபொருள்கள் கரியும் தாருமேயாகும். தாரை மீண்டும் வினைப்படுத்திப் பலவகையான பொருள்களைப் பெறலாம். அகன்ற இலைகளையுடைய தாவர வகையைச் சேர்ந்த கெட்டியான மரங்களைக் காய்ச்சி வடித்தால், நீரில் கரையக்கூடிய எளிதில் ஆவியாகும் பொருள்கள் எடையில் 30-35 சதவீதமும், தார் 10 சதவீதமும், கரி 40-45 சதவீதமும் கிடைக்கின்றன.
மரம் வடி பொருள்கள் பலவகைகளிலும் பயன்படுகின்றன. மெதில் ஆல்கஹால், அசிட்டோன், அசிட்டிக் அமிலம் முதலியன தொழில் துறையில் முக்கியமான கரைப்பான்களாகவும், வெடிமருந்து, வர்ணம், வார்னீஷ், பிளாஸ்டிக் முதலியன உற்பத்தி செய்யும் தொழில்களிலும் பயன்படுகின்றன. மரத்தாரைப் பக்குவப்படுத்தி காப்புப் பொருள்கள் , தொற்றுநீக்கிகள் , சாலையிடு பொருள்கள் முதலியவற்றைப் பெறலாம். கரியானது சிறந்த எரிபொருளாகப் பயன்படுகிறது. உலோகத் தொழிலிலும், வாயு முகமூடிகளில் வடிகட்டியாகவும் கரி பயன்படுகிறது. அருவருப்பூட்டும் துர்நாற்றம், நிறம் முதலியவற்றை உறிஞ்ச வினைவல்ல கரி பயன்படுகிறது.
மரத்தில் பெரும்பகுதி செல்லுலோஸ், லிக்னின் என்ற ரசாயனப் பொருள்களாலும் மற்றும் குறைந்த அளவுள்ள வேறு பல பொருள்களாலும் ஆனது. மரத்தைக் காய்ச்சி வடித்தால் செல்லுலோஸ் முதலிய பொருட்கள் சிதைந்து வெப்பப் பகுப்பு ஏற்படுவதன் மூலம் புதிய பல பொருள்கள் உண்டாகின்றன. இவ்வாறு பழைய பொருள்களைச் சிதைத்துப் புதிய பொருள்களை உண்டாக்க மரத்தை வடித்தலை மரம் வடித்தல் அல்லது மரத்தைச் சிதைத்து வடித்தல் எனக் கூறுவது உண்டு. மரத்தைக் காய்ச்சி வடிக்கும் போது கிடைக்கும் வடிதிரவத்தில் நூற்றுக்கு மேற்பட்ட ரசாயனக் கூட்டுப்பொருள்கள் இருப்பதாகக் கண்டுபிடித்துள்ளார்கள்.
மரத்தை வேண்டிய நீளமுள்ள துண்டுகளாக வெட்டி வார்ப்பிரும்பிலான வாலைகளினுள்ளே செலுத்திக் காற்று உள்ளே புகாவண்ணம் இறுக மூடிவிடுவர். வாலையில் தீமூட்டி விட்டால், பொதுவாக 24 மணி நேரத்தில் மரம் வடித்தல் முடிந்துவிடும்.
பைரோலிக்னிய திரவத்தில் உள்ள தாரையும் மற்றப் பொருள்களையும் எந்திரங்களைக் கொண்டு பிரிக்கிறார்கள். நீர்ப்பகுதியுடன் சுண்ணாம்பைச் சேர்த்து வினைப்படுத்தி, மெதில் ஆல்கஹாலையும், அசிட்டோன், அசிட்டிக் அமிலம் போன்ற பொருள்களையும் பெறலாம்.
வருவாய் ஆய்வாளர்கள், நில அளவையர்கள், கிராம நிர்வாக அலுவலர்கள் மற்றும் கிராமப் பணியாளர்களுடைய பணிகள் மற்றும் பணி அமைப்பினை மேற்பார்வையிடுதல்.
வருவாய் வரி வசூல், கடன்கள் வசூல் மற்றும் இதர துறைகளுக்கும் வசூலித்துத்தர தக்க இனங்கள் ஆகியவற்றின் வசூல் பணிகளை ஆய்வு செய்தல்.
ஆறுகள் மற்றும் அரசு புறம்போக்கு நிலங்களில் சட்ட விரோதமாக மணல், கல்போன்றவை தோண்டி எடுக்கப்படுகின்றனவா என்பதை கண்காணித்து நடவடிக்கை எடுத்தல்.
நிபந்தனையின் பேரில் வழங்கப்படும் நில ஒப்படை, நிலக்குத்தகை நிலமாற்றம் ஆகிய இனங்களை சரிபார்த்தல் மற்றும் நிபந்தனை மீறல்களை கண்டுபிடித்தல்.
தீர்வை ஜாஸ்தி, பசலி ஜாஸ்தி, வரி தள்ளுபடி இனங்கள் மரப்பட்டாக்கள் மற்றும் அரசு தோப்புக்கள் ஆகியவற்றை தணிக்கை செய்தல்.
ஒரு மாவட்டத்தின் வருவாய் வட்டத்தின் துணை வருவாய் வட்டங்களை நிர்வகிக்க மண்டல துணை வட்டாட்சியர்கள், வட்டாட்சியரின் கீழ் செயல்படுபவர். மண்டல துணை வட்டாட்சியரின் கீழ் வருவாய் ஆய்வாளர்கள் மற்றும் கிராம நிர்வாக அலுவலர்கள் செயல்படுவர்.
வட கொரியா தாங்கள் வெடித்துப் பார்த்தது ஒரு மிகப்பெரும் அழிவு சக்தி கொண்ட ஐதரசன் குண்டு எனவும், இத்தகைய ஐதரசன் குண்டினை கண்டம் விட்டுக் கண்டம் தாண்டும் ஏவுகணையில் நிரப்பி அனுப்ப இயலும் எனவும் கூறியுள்ளது. வட கொரியா தனது அறிவிப்பில், போர்க்களங்களில் இதன் விளைவானது இன்னும் வேறுபட்ட நிலையில் இருக்கலாம் எனவும், இதன் வெடிக்கும் திறன் பத்து கிலோடன் முதல் 100 கிலோ டன் வரை மாற்றியமைக்கப்பட இயலும் எனவும், இன்னும் அதிக உயரங்களில் கூட மிக அதிக சக்தி வாய்ந்த தாக்குதல்களுக்காக இக்குண்டினைப் பயன்படுத்தலாம் எனவும் தெரிவித்துள்ளது. பின்பு வெளியிடப்பட்ட ஒரு தொழில்நுட்பவியல் அறிவிப்பு, இந்த சாதனத்தை "இரு கட்ட வெப்ப-அணுவாயுதம்" என்று அழைத்தது. மேலும் சோதனை அளவீட்டுகள் வடிவமைப்பு விவரக்குறிப்புடன் முற்றிலும் இணக்கமாக இருந்தன என்றும் சோதனைத் தளத்தில் கதிரியக்க பொருட்கள் எதுவும் கசிந்திருக்கவில்லை என்றும் கூறியுள்ளது.
வட கொரியா தனது ஆறாவது அணு ஆயுதச் சோதனையை 2017 ஆம் ஆண்டு செப்டம்பர் 3 ஆம் நடத்தியது. சப்பான் நாட்டு வெளியுறவுத்துறை அமைச்சகமும் வட கொரியாவில் அணு ஆயுதச் சோதனை நிகழ்ந்திருப்பதை உறுதிப்படுத்தியது. ஐக்கிய அமெரிக்க நில அளவாய்வுத் துறை வட கொரியாவின் கில்ஜு தேசத்தில் உள்ள வட ஆம்க்யாக் மாகாணத்தில் உள்ள புங்க்யே-ரி அணு ஆயுதப் பரிசோதனை மையத்திற்கு மிக அருகாமையில் 6.3 அளவுக்கு நிலநடுக்கம் ஏற்பட்டிருக்கக்கூடும் என்பதைக் கண்டறிந்தது. தென் கொரிய அதிகாரிகள் மட்டத்தில் நில நடுக்கமானது செயற்கையாக உருவாக்கப்பட்டது போன்றும், அணு ஆயுதச் சோதனை நிகழந்திருப்பதையொத்த நிகழ்வாக தோற்றமளிப்பதாகவும் அறிக்கை வெளியிட்டனர். இதே போன்று, சீனாவும் இந்த நிலநடுக்கத்தை உணர்ந்திருப்பதாகவும் தெரிவித்தனர். பல நிமிட நேரங்களுக்குப் பிறகு, மிகப்பெரிய குழிவு ஏற்படுவதை வைத்தும் அணு ஆயுதச் சோதனை நிகழ்த்தியிருப்பது உண்மை என அறியப்படுகிறது.
வட கொரியத் தலைவர் கிம் சாங்-உன் போர்க்கள பயன்பாட்டிற்கான வெப்ப அணு ஆயுதத்தை ஒத்த ஒரு சாதனத்தை ஆய்விடுவதைப் போன்று தோற்றமளிக்கும் ஒரு ஒளிப்படமானது பிரித்தானிய ஒலிபரப்பு நிறுவனத்தால் அணு ஆயுதச் சோதனை நிகழ்த்தப்பட்ட நாளான செப்டம்பர் 3 ஆம் தேதியன்று வெளியிடப்பட்டுள்ளது.
ஆரளம் வனவிலங்கு சரணாலயம் தென்மேற்கு இந்தியாவில் கேரளாவின் வடகோடியில் அமைந்துள்ளது. மேற்குத் தொடர்ச்சி மலைகளின் மேற்கு சரிவில் இச்சரணாலயம் 55 சதுரகிலோ மீட்டர் பரப்பளவில் பரந்து விரிந்துள்ளது. 1984 ஆம் ஆண்டு நிறுவப்பட்ட ஆரளம் சரணாலயத்தின் தலைமையகம் கண்ணூர் மாவட்டத்தின் தென்கிழக்கு பகுதியில் ஐரிட்டி நகராட்சிக்கு அருகிலும், தலசேரியிலிருந்து 35 கி.மீ. தொலைவிலும் அமைந்து உள்ளது. 11 54 'மற்றும் 11 59' வடக்கு அட்சரேகை மற்றும் 75 47 ' மற்றும் 75 57' கிழக்கத்திய எல்லை ஆகிய ஆள்கூறுகளுக்கு இடையில் இச்சரணாலயம் அமைந்துள்ளது இந்த சரணாலயத்தில் யானைகள், கரடிகள், கடமான்கள், சருகுமான் போன்ற விலங்குகள் உள்ளன.
பாதுகாக்கப்பட்ட இச்சரணாலயப் பகுதி பாலக்காட்டின் வடக்கு வனவிலங்கு வட்டப் பகுதியிலுள்ள அரளம் வனவிலங்கு பிரிவின் ஒரே மலைத்தொடரான அரளம் மலைத்தொடரைக் கொண்டுள்ளது. சரணாலயத்தின் பரப்பளவு 55 சதுர கிலோமீட்டர் ஆகும். அக்டோபர் 15, 1984 தேதியிட்ட அரசாணை எண் 300/84 / ஏ.டியின் படி இந்த சரணாலயம் 1984 இல் நிறுவப்பட்டது.
தலச்சேரி சிறப்புப் பிரிவின் ஓடந்தோடு மாலவரம் பகுதிகளிலிருந்து ஒதுக்கிய பகுதி மூலம் இச்சரணாலயம் உருவாக்கப்பட்டது. முன்னதாக இப்பகுதி தனியார் வனமாக இருந்து பின்னர் கேரள தனியார் காடுகள் சட்டம் 1971 இன் அடிப்படையில் அரசாங்கத்தால் கையகப்படுத்தப்பட்டது.
ஆராம், கேலகம் மற்றும் கோட்டியூர் வருவாய் கிராமங்களில் இந்த சரணாலயம் பகுதி வருகிறது, கர்நாடக மாநிலத்தின் கூர்க் மாவட்டத்தின் காடுகளுடன் இணைந்த தொடர்ச்சியாக மேற்கு தொடர்ச்சி மலையின் வடமேற்கு சரிவுகளில் சரணாலயம் அமைந்துள்ளது.
தொலெனின் வினைக்காரணி என்பது ஒரு ஆல்டிகைடு, அரோமேட்டிக் ஆல்டிகைடு மற்றும் ஆல்பா-ஐதராக்சி கீட்டோன் வேதிவினைக் குழுக்களின் இருப்பைக் கண்டறிய உதவும் ஒரு வேதியியல் வினைக்காரணி ஆகும். இந்த வினைக்காரணியானது அம்மோனியா மற்றும் வெள்ளி நைட்ரேட்டு ஆகியவற்றின் கரைசலைக் கொண்டுள்ளது. செர்மானிய நாட்டு வேதியியலாளர் பெர்னார்டு தொலென்சு என்பவர் இவ்வினைக்காரணியைக் கண்டுபிடித்ததன் காரணமாக அவரது பெயரால் அழைக்கப்படுகிறது. தொலெனின் வினைக்காரணியுடன் தரப்படும் நேர்மறை முடிவானது, தனிம நிலை வெள்ளியை வீழ்படிவாக்கி வினை நடக்கும் கலனின் உட்புறத்தில் வெள்ளி ஆடியை உருவாக்கும் தனித்தன்மையைக் கொண்டுள்ளது.
கீட்டோன்களோடு ஒப்பிடும்போது ஆல்டிகைடுகள் எளிதில் ஆக்சிசனேற்றம் அடைகின்றன என்ற உண்மையின் அடிப்படையில் இந்தச் சோதனை அமைகிறது; இதற்கான காரணம், கார்போனைல் தொகுதியைக் கொண்டிருக்கும் கார்பன் அணுவானது ஒரு ஐதரசன் அணுவுடனும் பிணைக்கப்பட்டிருப்பதாகும். வினைக்காரணியில் காணப்படும் டைஅம்மீன்வெள்ளி அணைவானது ஒரு ஆக்சிசனேற்றியாகும். மேலும் இது தொலெனின் வினைக்காரணியின் முக்கிய வினைப்பொருளாகும். இந்தச் சோதனையானது, பொதுவாக, ஒரு மிதமான சூட்டில் உள்ள நீர்த்தொட்டியில் சோதனைக்குழாயில் நிகழ்த்தப்படுகிறது.